สัปดาห์หน้าบาทกรอบ30.45/80
ศูนย์วิจัยกสิกรไทย คาดสัปดาห์หน้าบาทกรอบ 30.45-30.80 จับตาเงินเฟ้อกพ.
26 ก.พ. 2554

ศูนย์วิจัยกสิกรไทย คาดสัปดาห์หน้าบาทกรอบ 30.45-30.80 จับตาเงินเฟ้อกพ.
บริษัทศูนย์วิจัยกสิกรไทย ประเมินการเคลื่อนไหวของเงินบาทในประเทศ สัปดาห์หน้า ระหว่างวันที่ 28 ก.พ. - 4 มี.ค.2554 โดยมองว่า อยู่ในกรอบ 30.45-30.80 บาทต่อดอลลาร์ฯ ซึ่งต้องจับตา การประกาศเครื่องชี้เศรษฐกิจไทยเดือน ม.ค. อัตราเงินเฟ้อเดือน ก.พ. ตลอดจนตัวเลขเศรษฐกิจที่สำคัญของสหรัฐฯ ประกอบด้วย ข้อมูลตลาดแรงงาน ดัชนี ภาคการผลิตและภาคบริการ ดัชนีผู้จัดการฝ่ายจัดซื้อ ยอดสั่งซื้อของโรงงาน รายจ่ายด้านการก่อสร้าง ยอดทำสัญญาซื้อบ้านที่รอปิดการขาย รายได้ส่วนบุคคลเดือน ม.ค.
นอกจากนี้ ยังต้องติดตามรายงานสรุปภาวะเศรษฐกิจของเฟด และจำนวนผู้ขอรับสวัสดิการว่างงานรายสัปดาห์